# Xavier Arias i Sunyer

Xavier Arias i Sunyer (Barcelona, 10 d'octubre de 1970) és un alpinista català. Ha assolit set cims de vuit mil metres, i diverses muntanyes de sis mil i set mil metres.

## Biografia

Es va iniciar en el senderisme de molt petit de la mà del seu avi amb qui feia llargues caminades per la muntanya. Ben aviat va ingressar a l'Agrupament Escolta i guies Sant Jordi d'Esplugues i va començar a escalar i pujar muntanyes als Pirineus i als Alps. Ara és membre actiu del Grup Excursionista GELADE i del Club Excursionista de Gràcia.
Ha pujat la majoria de cims de més de tres-mil metres dels Pirineus i ha recorregut, entre d'altres, les crestes del Diablo (Balaitus), Cresta de Salenques, Alba, Lézat i Circ de Vignemale. Als Alps ha pujat al Cerví per Itàlia-Suïssa, Mont Blanc (aresta Kuffner), Aresta Rochefort, Mont Maudit, Mont Rosa (Itàlia i Suïssa), Càstor, al Lenzpitze (Cara Nord), Dom de Mischabel, Gran Paradiso, Dôme de Neige des Ecrins, i Nadelhorn entre d'altres.
Ha escalat sobre roca als als Alps Francesos, Dolomites, Overland, Montserrat, Pirineus, Pedraforca, Picos de Europa, Còrsega, Riglos, Marroc, Sud-àfrica, etc. Sobre gel, ha escalat als Pirineus, Alps, i Noruega entre d'altres llocs.
A partir de 1994 la seva activitat de muntanya busca cada cop fites més llunyanes, als Andes, al Caucas, i a l'Himàlaia. Ha assolit el cim del Nun Kun, el Pic Lenin, Kilimanjaro, Nevado Pisco, Huayna Potosí, Huascarán, Illimani, Nevado Condoriri, Damavand i en nombroses ocasions Island Peak, Mera Peak, Lobuche, Kilimanjaro, Elbrus i Aconcagua. L'any 2006 va fer cim a l'Aconcagua en hivernal, escalant la directa argentina al Glaciar de los Polacos. L'any 2017 va fer cim al Ama Dablam de 6.812 m.
Com a Himalaista ha participat en més d'una dotzena d'expedicions a muntanyes de més de vuit-mil metres, i ha fet cim en set ocasions: Shisha Pangma Central (2002); Dhaulagiri, (2004); Cho Oyu (2007) en modalitat non stop, en menys de vint-i-quatre hores; Everest (2008); Lhotse (2009), Broad Peak (2011). i Manaslu (2017).
És autor, com a càmera i realitzador, de diversos reportatges de muntanya.
El 2016 va aparèixer el llibre Emocions Infinites, escrit per Jordi Viader al voltant de l'activitat esportiva de Xavi Arias com a alpinista i escalador.

## Expedicions

* Cho Oyu (8.201 m). Sense fer cim, 1998.
* Annapurna (8.091m). Sense fer cim, 2000.
* Shisha Pangma Central (8.008 m). Cim assolit, 2002.
* Dhaulagiri (8.167 m). Cim assolit, 2004.
* Everest (8.846m). Cara Nord. Sense fer cim, 2005.
* Cho Oyu (8.201 m). Cim assolit en modalitat non-stop i menys de vint-i-quatre hores, 2007.
* Everest (8.846m). Cara Sud. Cim assolit amb oxigen, 2008.
* Lhotse (8.516 m). Cim assolit, 2009.
* Annapurna (8.091m). Sense fer cim, 2010.
* Manaslu (8.163 m). Sense fer cim, 2010.
* Broad Peak (8.047). Cim assolit, 2011.
* Manaslu (8.163 m). Sense fer cim, 2013.
* Manaslu (8.163 m). Cim assolit, 2017.
* Manaslu (8.163 m). Cim assolit, 2019.
* Manaslu (8.163 m). Sense fer cim, 2022.

## Bibliografia

* Cho Oyu Non-Stop, Xavier Arias & Víctor Riverola. Friki, 2008 (DVD)
* El Everest Prohibido, Xavier Arias & Víctor Riverola. Matterfilm production, 2010 (DVD). Dipòsit Legal. B. 15.385-2010
* Emocions Infinites, Jordi Viader. Infinit Emotions, (2016) Dipòsit Legal. B. 11.187-2016
* Lhotse, el fill gran, Quim Hernández, (2017)

## Referències

* ↑ Emocions Infinites, Jordi Viader. Infinit Emotions, (2016) Dipòsit Legal. B. 11.187-2016
* ↑ Infinit Emotions
* ↑ You Tube, Canal de Xavi Arias.
* ↑ Outdoor. Xavi Arias y dos argentinos hacen cima en el Aconcagua invernal. 20-09.2006
* 1 2 Terra. Montañismo-Dhaulagiri. El español Xavi Arias y el argetino Víctor Hugo hollan la cumbre, 14-05-2004
* 1 2 SV. Sportvicius, Xavier Arias: El Cho Oyu en menos de 24 horas
* 1 2 Tribuna.cat, Els catalans Xavi Aymar i Xavi Arias, fan l'Everest Arxivat 2014-04-14 a Wayback Machine., 21-05-2008
* 1 2 Desnivel: Xavi Arias reta al Lhotse, 01-04-2009 Arxivat 2016-08-19 a Wayback Machine.
* 1 2 Temps d'Aventura: Xavi Arias al Broad Peak. TV3, 16-11-2011
* 1 2 Revista Desnivel, Xavier Arias: "He visto dos caras opuestas del ochomilismo" Arxivat 2016-08-19 a Wayback Machine., 02-08-2011
* 1 2 Revista Desnivel, Xavier Arias y Xavi Aymar, intento frustrado al Broad Peak, 14-07-2011
* ↑ Cho Oyu Non-Stop, Xavier Arias & Víctor Riverola. Friki, 2008 (DVD)
* ↑ El Everest Prohibido, Xavier Arias & Víctor Riverola. Matterfilm production, 2010 (DVD). Dipòsit Legal. B. 15.385-2010
* ↑ «‘Common Ground' i ‘Lhotse el fill gran', guanyadors de la Mostra d'Audiovisuals i Fotografia de Muntanya | FEEC – Federació d'Entitats Excursionistes de Catalunya». [Consulta: 8 abril 2017].
* 1 2 Desnivel. Xavi Arias: El Anapurna no es una montaña para pasearse Arxivat 2015-05-08 a Wayback Machine., 10-03-2010
* ↑ Revista Desnivel, Xavier Arias: "Me voy al Manaslu con lo puesto" Arxivat 2016-03-27 a Wayback Machine., 03-09-2013

## Enllaços externs

* Blog de Xavier Arias
* Infinit Emotions
* Reportatge TV3